Kertš

**Kertš** (, , ) on kaupunki Ukrainassa Krimin autonomisessa tasavallassa Kertšin niemimaan kärjessä. Kertš on merkittävä satamakaupunki ja teollinen keskus, jossa on terästehtaita, telakoita ja kalastus- sekä elintarviketeollisuutta. Lähialueella sijaitsee myös rauta- ja vanadiinikaivoksia. Vuonna 1989 kaupungin väkiluku oli 174&nbsp;000. Vuoden 2013 väkiluvuksi arvioitiin 145&nbsp;265 henkeä.

Kertšissä toimii B. E. Butoman mukaan nimetty Zaliv-telakka.

## Maantiede

Kertšiin johtaa Ukrainan päärataverkkoihin kuuluva rautatieyhteys ja valtatie M17 (osa eurooppatietä 97). Kertšin satama on eräs Krimin niemimaan tärkeimmistä rahtisatamista. Kertšin lauttasatama puolestaan tuo sujuvan yhteyden Venäjän puolella sijaitsevaan Kavkazin satamaan liikkuville henkilö- ja automatkustajille. Lauttamatka Kertšinsalmen yli Venäjän Krasnodarin aluepiiriin on alle viisi kilometriä.

## Historia
### Antiikki

Antiikin aikana Kertšin paikalla sijaitsi Pantikapaionin (lat. *Panticapaeum*) kaupunki. Se oli kreikkalainen siirtokunta, joka perustettiin 500-luvun eaa. alkupuolella. 400-luvulta eaa. lähtien Pantikapaion toimi Bosporoksen valtakunnan pääkaupunkina, ja se tunnettiin myös nimellä *Bosporos*. Pantikapaion oli seudun tärkein kreikkalaiskaupunki ja satama, ja pitkään tärkeä viljanviennin keskus Välimeren kreikkalaisille pääalueille.

### Myöhempi historia

Kaupunki toimi linnoituksena myös Bysantin valtakunnan aikana. 1400-luvulla se oli genovalainen *Cercon* satamakaupunki, ja vuonna 1475 sen valloittivat turkkilaiset. Kaupunki liitettiin vuonna 1771 Venäjän keisarikuntaan. Kaupunki kärsi pahoja vaurioita Krimin sodassa ja oli saksalaisten miehittämä toisen maailmansodan aikana toukokuusta 1942 huhtikuuhun 1944.

## Nähtävyydet

Kaupungissa sijaitsee vuonna 1826 perustettu arkeologinen museo, joka on tunnettu kreikkalais-skyyttiläisistä esineistään. Kaupungin pyhän Johannes Kastajan kirkko on rakennettu 900-luvulla.

Kuva:Kerch DSCN5998.JPG|Antiikin Pantikapaionin akropoliin raunioita Kertšissä.
Kuva:Археологічний комплекс «Стародавнє місто Німфей» 8.jpg|Nymfaionin kaupungin arkeologista aluetta.
Kuva:Kerch ChurchOfStJohn.jpg|700-luvulta (tai 900-luvulta) peräisin oleva Johannes Kastajan kirkko.
Kuva:Roman Catholic Church in Kerch, Ukraine.jpg|Roomalaiskatolinen kirkko Kеrtšissä.
Kuva:Kerch Port IMG 2310 1725.jpg|Kеrtšin satamaa.
|Neuvostoajan symboleja muistomerkkeinä.
Kuva:Будинок житловий XIX ст..jpg|Taidemuseon rakennus.
Kuva:Керчь в сентябре. Главная улица города.jpg|Кatunäkymä Kеrtšistä.


 

## Katso myös
*Krimin silta  

## Lähteet

## Aiheesta muualla

*Kerch <small>(Toronton yliopiston Ukraina-tietosanakirjan artikkeli (alkujaan 1993))</small>  (encyclopediaofukraine.com)
* Webkameroita Kertšissä   (live.kerch.net) (Kertšin autolauttasataman kamera "sumeni" to 6.3.2014, mitä ennen tarkastuspistettä vartioivien sotilaiden lukumäärä oli noussut edellispäivien/öiden 2–3:sta 6.4. päivällä 4–6:een. Kamera käännetty osoittamaan taivaalle. Lenininaukion kamerassa näkyi ainakin 7.3.2014 Krimin AT:n lipun ohella vieraan valtion, eli Venäjän lippu.)
* Kertšin lauttasataman sivusto aikatauluineen ja hintoineen   (ukrport.org.ua) 
* Perustietoja Kertšin satamasta   (pereprava.com.ua) 
* Kertšenski morskoi torgovyi port (Kertšin sataman kotisivut)  (kerchport.com)